རབ་རྒྱན་ཤིང་ལུག་ལོ་སྟེ་ཕྱི་ལོ་ཟླ་ཚེས་ཉིན་མདོ་སྨད་རྔ་ཡུལ་སྒོ་མང་དགོན་མདོ་སྔགས་བཤད་སྒྲུབ་འཕེལ་རྒྱས་གླིང་གི་ཕྱི་ནང་བར་གསུམ་དུ་རྔ་ལྗོངས་ཁོར་ཡུག་མྱུར་སྐྱོབ་ཚོགས་པའི་གཤིས་བཟང་གི་མི་བུ་ལྷག་ལ་བཀའ་གནམ་ལྕགས་ཀྱི་རྟ་རེ་དང་གསུང་གསེར་ནག་གི་འཛེར་མ་མ་ཡིན་པར་གཞི་ནས་སོ་སོས་མ་བསྐུལ་དང་བླངས་ཀྱིས་སྒོ་ནས་སྤྱིར་ས་ཆེན་གྱི་མ་ཡུམ་འདི་ཉིད་རང་ངོས་ནས་སྲུང་སྐྱོབ་དང་གཅེས་སྐྱོང་བྱེད་པའི་གོམ་སྟབས་སྒྱུར་དང་བསྒྱུར་བཞིན་པ་ལགས་ཏེ།ལྷག་པར་དུ་དེ་རིང་ནས་བཟུང་སྒོ་མང་དགོན་མདོ་སྔགས་བཤད་སྒྲུབ་འཕེལ་རྒྱས་གླིང་འདི་ཉིད་ད་ལོའི་དགུན་མོ་ཆེན་མོའམ་ཕར་ཕྱིན་སྟོན་མོ་ལ་ཚོགས་རྒྱུ་ཁེལ་ཡོད་པས།མདོ་སྨད་བསྟན་པའི་འབྱུང་གནས་མ་དགོན་བླ་བྲང་བཀྲ་ཤིས་འཁྱིལ་གྱི་མཁས་གྲུབ་གསེར་རིའི་ཕྲེང་བ་དག་གཙོ་བོར་གྱུར་བའི་ཕྱོགས་ཡོངས་ཀྱི་དགོན་སྡེ་ཆེ་ཕྲ་མང་བོའི་དགེ་འདུན་པ་གདན་འདྲེན་བྱས་ཡོད།ཆོས་ཚོགས་དེ་དང་འབྲེལ་ནས་རྔ་ལྗོངས་ཁོར་ཡུག་མྱུར་སྐྱོབ་ཚོགས་པས་ཁོར་ཡུག་གཙང་སྦྲ་དང་རང་ས་བདག་སྐྱོང་གི་བྱ་འགུལ་ཕུན་སུམ་ཚོགས་པ་ཞིག་སྤེལ་ཡོད།